ERW บวกแรงกว่า 4% รับอานิสงส์ยอดนักท่องเที่ยวขยายตัวต่อเนื่อง
ERW บวกแรงกว่า 4% รับอานิสงส์ยอดนักท่องเที่ยวขยายตัวต่อเนื่อง โบรกฯ ชูเป้า 8.5 บาท ล่าสุด ณ เวลา 11.21 น. อยู่ที่ 8.15 บาท บวก 0.35 บาท หรือ 4.49% สูงสุดที่ 8.25 บาท ต่ำสุดที่ 7.85 บาท ด้วยมูลค่าซื้อขาย 72.78 ล้านบาท 
19 ธ.ค. 2560

ผู้สื่อข่าวรายงานว่า ราคาหุ้นบริษัท ดิ เอราวัณ กรุ๊ป จำกัด (มหาชน) หรือ ERW  ล่าสุด ณ เวลา 11.21 น. อยู่ที่ 8.15 บาท บวก 0.35 บาท หรือ 4.49% สูงสุดที่ 8.25 บาท ต่ำสุดที่ 7.85 บาท ด้วยมูลค่าซื้อขาย 72.78 ล้านบาท

ด้าน บล.เอเอสแอล ระบุในบทวิเคราะห์ ให้ราคาเป้าหมาย ERW ที่ 8.5 บาท โดยสถิตินักท่องเที่ยวเพิ่มขึ้นต่อเนื่อง 10 เดือนแรกของปีนี้นักท่องเที่ยวต่างชาติขยายตัว 8.7% เทียบช่วงเดียวกันของปีก่อน นำโดยนักท่องเที่ยวชาวจีน รวมไปถึงเศรษฐกิจโลกที่ยังเร่งตัว
ส่วน บล.ทิสโก้ ระบุในบทวิเคราะห์ว่า คาด ERW ได้อานิสงส์การจับจ่ายใช้สอยปลายปี และครม.เล็งลดหย่อนภาษีท่องเที่ยวเมืองรอง